# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **Comuna Rădăşeni**, cu sediul în Str. Principală, Nr. 29, Rădăşeni, Judetul Suceava, prin ...., cu adresa ..., înregistrată la APM Suceava cu nr. 9841/13.10.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.10.2015 că proiectul **“Infiintare sistem de alimentare cu apa si retea de apa uzata menajera in satul Rădășeni, comuna Rădășeni, judetul Suceava”** propus a fi amplasat în satul Rădășeni, comuna Rădășeni, judetul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în Anexa 2, la pct. 10, lit.b din HG nr. 445/2009 - proiecte de dezvoltare urbana

 b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar

*c) mărimea proiectului* – se propune realizarea urmatoarei investitii: Infiintarea unui sistem de alimentare cu apa si retea de apa uzata menajera;

**1. Caracteristicile proiectului:**

*a)mărimea proiectului* – se propune realizarea urmatoarei investitii: Infiintarea unui sistem de alimentare cu apa si retea de apa uzata menajera;

**Sistemului centralizat de alimentare cu apa potabila propus cuprinde:**

1. Bransament la Rezervoarele Tampesti V=2x5000mc;
2. Conducta de transport Tampesti – Radaseni (PEHD Pn 6 De 225x8.6mm L=1200m);
3. Retea de distributie Radaseni (PEHD Pn 10 De 75÷225x13,4mm L=13025m);
4. Bransamente la reteaua de distributie;
5. Lucrari speciale pentru traversari si refacere sistem rutier;

***1. Bransament la rezervoarele Tampesti V=2x5000mc;***

 Sursa de apa pentru asigurarea debitelor de consum necesare în localitatea Radaseni este constituita de rezervoarele de apa potabila Tampesti V=2x5000mc ce apartin sistemului de alimentare cu apa Falticeni si care deservesc in prezent zona industriala si centrul orasului Falticeni. Racordarea sistemului proiectat se va face in incinta imprejmuita a gospodariei de apa aflata in exploatarea SC ACET SA prin realizarea unui camin din beton armat in care se va instala o vana de inchidere si un debitmetru electromagnetic.

1. ***Conducta de transport Tampesti – Radaseni;***

Asigura transportul gravitational al debitului de la sursa apa – constituita din rezervoarele Tampesti V=2x5000mc pana la limita administrativ teritoriala a comunei Radaseni. Lungimea totala de 1200m.

Tuburile din polietilenă - PEHD vor fi pozate pe un strat de nisip de 10 cm. Pe conducta proiectata se vor realiza 4 camine de vane/aerisire/golire.

1. ***Retea de distributie Radaseni;***

Reteaua a fost dimensionata la debitul etapei de perspectiva Q = 32,15l/sec (inclusiv pentru Lamaseni) si are rolul de a transporta si distribui debitele de apa catre consumatorii din localitatea Radaseni. L=13025m;

Tuburile din polietilenă - PEHD vor fi pozate pe un strat de nisip de 10 cm.

Reteaua va fi echipata cu:

1. Camine de vane – 34 buc;
2. Camine de vane si aerisire/dezaerisire - 12
3. Camine de vane si golire - 15
4. Camine pentru dispozitive de rupere a presiunii – 4 bucati;
5. Hidranti de incendiu – 90 bucati;
6. ***Bransamente la reteaua de distributie:***

 Pe traseul retelei de distributie proiectate se vor executa bransamente, lungimea medie luata in calcul fiind de 20 m/bransament.

Bransamentele vor fi realizate din teava din PEHD, PE100, PN 6 cu diametre 32mm si 63mm si vor fi racordate la conducta de distributie prin intermediul unei imbinari cu colier de bransare.

Bransamentele vor contine urmatoarele elemente:

Conexiune cu colier de bransare pe conducta principala pentru bransamente cu diametrul mai mic sau egal cu De 63 mm;

1. Conducte pentru bransamentul de serviciu;
2. Camin de apometru;
3. Contor apa rece;
4. Imbinari si fitinguri, inclusiv piesa pentru conectarea cu conducta consumatorului.
5. ***Lucrari speciale pentru traversari si refacere sistem rutier;***

 Pe conductele sistemului de alimentare cu apa proiectate au fost prevazute lucrari speciale de traversare astfel:

 1 subtraversare drum national;

 18 subtraversari drum judetean;

 20 subtraversari drum comunal asfaltat;

 2 subtraversare curs de apa;

 Se va reface sistemul rutier existent si toate suprafetele afectate de lucrarile pentru montarea conductelor sistemului de alimentare cu apa.

În cazul în care reţelele de apă potabilă se intersectează cu canale sau conducte de ape uzate menajere ori industriale sau când sunt situate la mai puţin de 3 m de acestea, reţeaua de apă potabilă se va aşeza totdeauna mai sus decât aceste canale ori conducte, cu condiţia de a se realiza adâncimea minimă pentru prevenirea îngheţului.

Toate materialele utilizate, ce vin in contact cu apa, vor avea aviz sanitar, conform MS 275/2012.

**Reteaua de canalizare ape uzate menajere propusa cuprinde:**

- Retea de canalizare cu curgere gravitationala L=12095m

- Statie de pompare ape uzate SPAU 1 si conducta de refulare CR1 (PEHD Pn 6 De 90x3,5mm L=246m) ;

- Statie de pompare ape uzate SPAU 2 si conducta de refulare CR2 (PEHD Pn 6 De 75x2,9mm L=83m);

- Statie de pompare ape uzate SPAU 3 si conducta de refulare/transport CR3 (Conducta de refulare Cr3.1 din PEHD Pn 6 De 160x6,2mm L=25m si Conducta de transport Cr 3.2 din PEHD Pn 6 De 160x6,2mm L=2710m);

- Conducta de transport CR3.3 (PEHD Pn 6 De 160x6,2mm L=890m) cu evacuarea apelor uzate in sistemul de canalizare Falticeni;

- Racorduri la reteaua de canalizare;

- Lucrari speciale pentru traversari si refacere sistem rutier;

La proiectarea lucrarilor s-a adoptat sistemul separativ, in cadrul prezentului proiect vor fi tratate numai colectarea si transportul apelor uzate menajere. Apele pluviale sunt preluate la şanţurile drumurilor, fiind dirijate şi evacuate la pâraiele din zonă.

Indicatorii de calitate ai apelor uzate evacuate in reteaua de canalizare trebuie sa se incadreze in valorile parametrilor impuse de NTPA-002/2005; acesti parametrii si valorile maxime acceptate sunt ilustrate in tabelul de mai jos:

**Indicatori de calitate ai apelor uzate evacuate în reţelele de canalizare ale localităţilor**

|  |  |  |  |  |
| --- | --- | --- | --- | --- |
| Nr. crt. | Indicatorul de calitate | U.M. | Valorile maxime admise | Metoda de analiză3) |
| 1. | Temperatura | ºC | 40 |   |
| 2. | pH | unităţi pH | 6,5-8,5 | SR ISO 10523-97 |
| 3. | Materii în suspensie | mg/dm3 | 350 | STAS 6953-81 |
| 4. | Consum biochimic de oxigen la 5 zile (CBO5)  | mgO2/dm3 | 300 | STAS 6560-82 |
| SR ISO 5815/98 |
| 5. | Consum chimic de oxigen - metoda cu dicromat de potasiu [CCOCr1)] | mgO2/dm3 | 500 | SR ISO 6060/96 |
| 6. | Azot amoniacal (NH4+) | mg/dm3 | 30 | STAS 8683-70 |
| 7. | Fosfor total (P) | mg/dm3 | 5,0 | STAS 10064-75 |
| 9. | Sulfuri şi hidrogen sulfurat (S2-) | mg/dm3 | 1,0 | SR ISO 10530-97 |
| 10. | Sulfiţi (SO32-) | mg/dm3 | 2 | STAS 7661-89 |
| 11. | Sulfaţi (SO42-) | mg/dm3 | 600 | STAS 8601-70 |
| 12. | Fenoli antrenabili cu vapori de apă (C6H5OH) | mg/dm3 | 30 | STAS 7167-92 |
| 13. | Substanţe extractibile cu solvenţi organici  | mg/dm3 | 30 | SR 7587-96 |
| 14. | Detergenţi sintetici biodegradabili | mg/dm3 | 25 | SR ISO 7875/1,2-96 |
| 15. | Clor rezidual liber (Cl2) | mg/dm3 | 0,5 | STAS 6364-78 |

***Retea de canalizare cu curgere gravitationala***

Lungimea totala a colectoarelor de canalizare proiectate este de **L= 12095m.** Pentru execuţia colectoarelor de canalizare se vor utiliza in general conducte din PVC SN4 si SN 8 cu imbinari etanse iar la subtraversarile cu lungimea peste 6m se vor utiliza tuburi PEHD pozate in tuburi de protectie. Colectoarele de canalizare vor fi pozate pe drumurile publice.

Acolo unde pantele terenului sunt mari, pentru reducerea vitezelor de curgere în reţelele de canalizare proiectate s-au adoptat cămine de rupere de pantă din beton.

***Statie de pompare ape uzate SPAU 1 si conducta de refulare CR1;***

Statia se va realiza sub forma unui chesoncircular din beton armat cu diametrul interior D 2.50m, adancime H 6.30m si va fiechipata cu instalatii hidraulice, ventilatie, electrice si de automatizare, grup de pompare compus din 2+1(rezerva rece) electropompe submersibile cu tocator fiecare avand caracteristicile Qp = 7.48mc/h, Hp = 31 mCa;

Ventilarea staţiei se va face mixt (ventilare naturală prin ridicarea capacului şi prin ventilaţie forţată prin intermediul unui ventilator axial). Evacuarea noxelor se va realiza cu un ventilator montat pe tubulatură având debitul D = 500 m3/h şi presiune H = 13 mmCA. Ventilatorul va fi montat pe tubulatură în exteriorul staţiei. Statia de pompare va fi echipata cu filtru de carbuna activ pentru decontaminarea aerului evacuat. Conducta de refulare CR1, va fi realizata din tuburi PEHD Pn6, D 90x3,5mm si va avea lungimea L = 246 m.

***Statie de pompare ape uzate SPAU 2 si conducta de refulare CR2;***

 Statia se va realiza sub forma unei camin compact prefabricat din PE/fibra de sticla cu diametrul D 1,50m,adancimeaH 3,40m si va fi echipata cu instalatii hidraulice, de ventilatie, electrice si de automatizare, grup de pompare compus din 2+1R (rezerva rece) electropompe avand caracteristicile Qp =2.5 mc/h şi Hp=14 mCA; Ventilarea staţiei se va face mixt (ventilare naturală prin ridicarea capacului şi prin ventilaţie forţată prin intermediul unui ventilator axial. Conducta de refulare CR2, va fi realizata din tuburi PEHD Pn6, D 75x2,9mm si va avea lungimea L = 83 m.

***Statie de pompare ape uzate SPAU 3 si conducta de refulare/transport CR3;***

 Statia se va realiza sub forma unui chesoncircular din beton armat cu diametrul interior D 2.50m, adancime H 4.20m si va fiechipata cu instalatii hidraulice, ventilatie, electrice si de automatizare, grup de pompare compus din 2+1(rezerva rece) electropompe submersibile cu tocator fiecare avand caracteristicile Qp = 24.94mc/h, Hp = 8 mCa; Ventilarea staţiei se va face mixt (ventilare naturală prin ridicarea capacului şi prin ventilaţie forţată prin intermediul unui ventilator axial).

 Evacuarea noxelor se va realiza cu un ventilator montat pe tubulatură având debitul D = 500 m3/h şi presiune H = 13 mmCA. Ventilatorul va fi montat pe tubulatură în exteriorul staţiei. Statia de pompare va fi echipata cu filtru de carbune activ pentru decontaminarea aerului evacuat. Conducta de refulare CR3.1 se va fi realiza din tuburi PEHD Pn6 De 160x6,2mm si va avea lungimea L = 25 m. Conducta de transport CR3.2 se va fi realiza din tuburi PEHD Pn6 De 160x6,2mm si va avea lungimea L = 2710m.

***Conducta de transport CR3.3.***

 Conducta de transport CR3.3 traverseaza teritoriul orasului Falticeni si evacueaza apele uzate provenite din vatra satului Radaseni in sistemul de canalizare a municipiului Falticeni, catre Statia de Pompare a Apelor Uzate Nord. Conducta va fi realizata din tuburi PEHD Pn6 D 160x6,2mm si va avea lungimea L = 890 m.

 ***Racorduri la reteaua de canalizare;***

Pe traseul retelei de canalizare proiectata se vor executa racorduri, lungimea medie luata in calcul fiind de 20 m/racord.

***Lucrari speciale pentru traversari si refacere sistem rutier;***

Pe conductele retelei de canalizare ape uzate menajere proiectate au fost prevazute lucrari speciale de traversare astfel:

1 subtraversare drum national;

21 subtraversari drum judetean din care 20 cu colectori gravitationali si 1 cu conducta de refulare CR1;

24 subtraversari drum comunal asfaltat;

4 subtraversari curs de apa;

1 supratraversare curs de apa;

b) *cumularea cu alte proiecte* – nu este cazul;

c) *utilizarea resurselor naturale*: nu este cazul;

*Utilităţile necesare pentru organizarea de şantier:*

* Apa potabila din surse locale
* WC ecologic de tip uscat
* Energie electrica – va fi asigurata atat de reteaua electrica din localitate, cat si de generatoarele electrice ale firmei de executie.

Alimentarea cu energie electrica pentru SPAU1-SPAU3 va fi asigurata atat de reteaua electrica din localitate cat si de grupuri electrogene.

d) *producţia de deşeuri:* Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături şi excavaţii.

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

e) *emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături şi excavaţii.

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

- pe perioada de exploatare, instalatiile mecanice si electrice generatoare de zgomot vor fi amplasate in spatii inchise;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: conform certificatului de urbanism nr. 60/07.08.2015, terenul este situat pe domeniul public al comunei Radaseni si al municipiului Falticeni, jud. Suceava.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în intravilanul localității Radaseni

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 60/007.08.2015 emis de Primaria comunei Radaseni.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- se vor obţine toate avizele prevăzute în certificatul de urbanism, inclusiv avizul de gospodărirea apelor.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,